CELEX: 62014CN0525
Language: ro
Date: 2014-11-20 00:00:00
Title: Cauza C-525/14: Acțiune introdusă la 20 noiembrie 2014 – Comisia Europeană/Republica Cehă

9.2.2015   
            
            
               RO
            
            
               Jurnalul Oficial al Uniunii Europene
            
            
               C 46/23
            
         Acțiune introdusă la 20 noiembrie 2014 – Comisia Europeană/Republica Cehă
   (Cauza C-525/14)
   (2015/C 046/30)
   Limba de procedură: ceha
   
      Părțile
   
   
      Reclamantă: Comisia Europeană (reprezentanți: P. Němečková și G. Wilms, agenți)
   
      Pârâtă: Republica Cehă
   
      Concluziile reclamantei
   
   
               —
            
            
               Constatarea faptului că prin nerecunoașterea anumitor poansoane olandeze, mai precis poansoanele din Waarborg Holland, nu și-a îndeplinit obligațiile care îi revin în temeiul articolului 34 din Tratatul privind funcționarea Uniunii Europene;
            
         
               —
            
            
               obligarea Republicii Cehe la plata cheltuielilor de judecată.
            
         
      Motivele și principalele argumente
   
   
               1.
            
            
               Prin nerecunoașterea anumitor poansoane olandeze, Republica Cehă limitează libera circulație a metalelor prețioase marcate cu aceste poansoane și pe cea a obiectelor care sunt produse din aceste metale.
            
         
               2.
            
            
               Deși metalul prețios este marcat de o filială a biroului olandez de marcare într-un stat terț, astfel de produse ar trebui să beneficieze de același tratament ca o marfă originară din Uniunea Europeană, ținând seama de faptul că metalele prețioase sunt marcate în conformitate cu normele olandeze și sunt puse în liberă circulație în mod definitiv.
            
         
               3.
            
            
               Republica Cehă nu a dovedit că limitarea în cauză a liberei circulații a mărfurilor este de natură să garanteze realizarea obiectivului protecției consumatorilor urmărit și că nu depășește ceea ce este necesar pentru atingerea acestuia.